8.12. `libcaca` - Színes ASCII Art függvénykönyvtár
Előző | 8. fejezet - Videó kimeneti eszközök | Következő

## 8.12. `libcaca` - Színes ASCII Art függvénykönyvtár

A `libcaca` függvénykönyvtár egy grafikus könyvtár, ami szöveget jelenít meg pixelek helyett, így működik régebbi videó kártyákkal vagy szöveges terminálokon is. Hasonló a népszerű `AAlib` könyvtárhoz. A `libcaca`-nak egy terminál kell a működéshez, így bármilyen Unix rendszeren (beleértve a Mac OS X-et) működik, vagy a `slang` vagy az `ncurses` vagy DOS alatt a `conio.h` illetve Windows rendszereken akár a `slang` vagy az `ncurses` (Cygwin emuláción keresztül) vagy a `conio.h` könyvtárak használatával. Ha a `./configure` megtalálja a `libcaca`-t, a caca libvo vezérlő elkészül.

A különbség az `AAlib`-hez képest a következőek:

- 16 elérhető szín a karakter kimenetre (256 színű párok)

- színes kép dithering

De a `libcaca`-nak megvan az alábbi korlátja:

- nincs fényerő, kontraszt és gamma támogatás

Pár billentyűvel szabályozhatod a caca ablakban a renderelés opcióit:

Gomb | Művelet
--- | ---
d | Váltás a `libcaca` dithering metódusai között.
a | A `libcaca` antialiasing ki-/bekapcsolása.
b | A `libcaca` háttérbe küldése.

A `libcaca` figyel pár környezeti változót is:

`CACA_DRIVER`

  Állítsd be a javasolt caca vezérlőt, pl. ncurses, slang, x11.

`CACA_GEOMETRY (csak X11)`

  Megadja a sorok és oszlopok számát, pl. 128x50.

`CACA_FONT (csak X11)`

  Megadja a használni kívánt betűtípust, pl. fixed, nexus.

Használd a `-framedrop` kapcsolót ha a számítógéped nem elég gyors az összes képkocka rendeléséhez.

Előző | Fel | Következő
8.11. AAlib – szöveges módú megjelenítés | Tartalom | 8.13. VESA - kimenet a VESA BIOS-hoz